b'\n_START_ARTICLE_\nJalmari Vaula\n_START_PARAGRAPH_\nJalmari Vaahtoluoto (sukunimi aik. Wilenius) k\xc3\xa4ytti kirjailijanime\xc3\xa4 Jalmari Vaula (12. toukokuuta 1890, Hollola \xe2\x80\x93 6. helmikuuta 1963, Savonlinna) oli suomalainen opettaja ja kirjailija._NEWLINE_Vaahtoluodon vanhemmat olivat kauppias Juho Edward Wilenius ja Matilda Mandelin. H\xc3\xa4n k\xc3\xa4vi Jyv\xc3\xa4skyl\xc3\xa4n seminaarin vuosina 1908-1912 ja toimi kansakoulunopettajana Kiuruveden Rapakkojoella 1912-1925, Parikkalan Rasvaniemess\xc3\xa4 1925-1926 ja S\xc3\xa4\xc3\xa4mingin Niittylahdessa 1926-1954. Vaahtoluoto j\xc3\xa4i el\xc3\xa4kkeelle vuonna 1955._NEWLINE_Kirjoittamista ja maalaamista harrastanut Vaahtoluoto kirjoitti kaikkiaan yksitoista kirjaa ja h\xc3\xa4nen tekstej\xc3\xa4\xc3\xa4n julkaistiin my\xc3\xb6s sanoma- ja aikakauslehdiss\xc3\xa4. Kuollessaan Vaahtoluodolta j\xc3\xa4i keskener\xc3\xa4iseksi romaani Luonto ja syd\xc3\xa4n joka kuvasi h\xc3\xa4nen lapsuuden ajan kotikyl\xc3\xa4ns\xc3\xa4 Herralan ihmisi\xc3\xa4 ja el\xc3\xa4m\xc3\xa4\xc3\xa4. _NEWLINE_Vaahtoluoto oli naimisissa vuodesta 1925 opettaja Hilja (Hilda) Kankkusen kanssa.'